
עיריית בת-ים

............................................................................................................................................ 
האגף המוניציפאלי

פרוטוקול מס' 55.20 מישיבת מועצת עיר מן המניין 
שהתקיימה ביום ג', כ"א באב תשפ"ו, 4.8.2026 
בחדר הישיבות בבניין העירייה

נוכחים ה"ה:
צביקה ברוט, יהודה הרוש, אנסטסיה סהר - שבצוק, ורד דנינו, דוד פפיא, לאה בם, ילנה פינסקי וולסמן, איריס בר דוד, רפאל ברנז, שמעון כהן סבן, רם מסאס, שלמה פינטו חכם, שלמה לחיאני, אפרים מזרחי, אילנה נג'ר, אירנה גנין, ויקטור וולודשיק.
חסרים ה"ה:
אלי יריב, ויקטור טל, ששון אליהו, טל אסייג, אורי אברהם בוסקילה, אברהם חקק, קטי פיאסצקי מורג, פבל אסטחוב. 
נוכחים ה"ה: 
דורית מוריה – מרכזת ישיבת המועצה, עו"ד חנה כהן – יועצת משפטית, מרדכי ברשישת – גזבר.
סדר היום:
* אישור פרוטוקול מועצה מס' 54.20 מיום 28.6.26.

1. השבעת אמונים. 
2. הצעה לסדר.
3. חילופי גברי בועדות החובה.
4. תקציבים בלתי רגילים.
5. אישור קבלת הלוואה.
6. כתב מינוי והסמכה לפקח.
7. מינוי ממונה על תלונות הציבור.
8. אישור פרוטוקול ועדת חינוך 2.26 מיום 9.6.26.
9. אישור פרוטוקול ועדת תמיכות 2.26 מיום 14.7.26.
10. אישרור פרוטוקול ועדת שמות 1.26 מיום 15.4.26.
11. אישור פרוטוקול ועדת הנחות 1.26 מיום 30.6.26.
12. הנחות בארנונה לפי מבחן הכנסה לשנת 2026.
13. בקשה להארכת שרות.
14. אישור תוספת לחוזה מכרז 8.25.
15. אישור השתלמות.
16. עדכונים ושונות.
צביקה ברוט:

    שלום לכולם, הישיבה מתחילה. דורית, בבקשה. 
דורית מוריה:
שלום לכולם. אני מתכבדת לפתוח את ישיבת מועצת עיר מן המניין 55/20. אנחנו שמחים בשמחתם של מורן דיין על בר המצווה לבנה, מיקה איטח ילדה בת, אלון סלילת  חיתן את הבן, שרית אילוז נולד לה נכד, ולאור סול לוי נולד בן. 
רפי ברנז:
מזל טוב, מזל טוב. 
צביקה ברוט:
מזל טוב, בשעה טובה. 
דורית מוריה:
להבדיל, אנחנו משתתפים בצערם של קורל פרי על מות האם, סיגל בן יצחק על מות האם, קטי גורדון על מות הבעל, דקלה רוזוליו על מות האב. 
צביקה ברוט:
  שלא ידעו צער.
* אישור פרוטוקול מועצה מס' 54.20 מיום 28.6.26.

דורית מוריה:
אני מבקשת את אישורכם לפרוטוקול מועצה 54.20 מיום 28.6.26. פה אחד? 
צביקה ברוט:
פה אחד. 
שלומי לחיאני:
תשאלי את יהודה. 

יהודה הרוש:
פה אחד. 

הצבעה: פ"א
פ"א: (צביקה ברוט, יהודה הרוש, אנסטסיה סהר - שבצוק, ורד דנינו, דוד פפיא, לאה בם, ילנה פינסקי וולסמן, איריס בר דוד, רפאל ברנז, שמעון כהן סבן, רם מסאס, שלמה פינטו חכם, שלמה לחיאני, אפרים מזרחי, אילנה נג'ר, אירנה גנין, ויקטור וולודשיק). 

סעיף 1 - השבעת אמונים. 
דורית מוריה:
אנחנו נעבור לסעיף הראשון שהוא השבעת אמונים. 
צביקה ברוט:
חברים, במסגרת חילופי גברי ברוטציה בסיעה של קטי, הצטרף אלינו רם בשעה טובה. מברכים אותך. כיוון שיסמין נמצאת פה, אז נגיד לה שוב תודה רבה. 
יסמין ולקומיר פרייסמן:
בכיף, והיה תענוג לי אתכם. 
צביקה ברוט:
על שנתיים וחצי כמעט. אז תודה רבה על ההשקעה וכל מה שעשית ומה שתעשי עוד. 
יסמין ולקומיר פרייסמן:
אני ממשיכה רק לא במועצה. 
צביקה ברוט:
רם, בבקשה, אתה בא לפה ומקריא את זה. כבר חתמת, אבל לא נורא. 
רם מסאס:
אני החתום בזאת רם מסאס, לאחר שהוזהרתי כי עליי לומר את האמת וכי אהיה צפוי לעונשים הקבועים בחוק אם לא אעשה כן, מצהיר בזאת בכתב כדלקמן: אני חבר מועצת עיריית בת ים, אני מצהיר כדלקמן, אני מתחייב לשמור אמונים למדינת ישראל ולמלא באמונה את שליחותי במועצה. 
צביקה ברוט:
בשעה טובה. 
רם מסאס:
תודה רבה. 
צביקה ברוט:
תודה רבה. 
דורית מוריה:
תן לי את זה, תודה. אתה תקבל עותק מזה. 
צביקה ברוט:
בשעה טובה ובהצלחה. 

סעיף 2 - הצעה לסדר.
דורית מוריה:
אנחנו עוברים לסעיף מספר 2 - הצעה לסדר, אירנה גנין ביקשה להסיר אותה. 
צביקה ברוט:
מאה אחוז. 
דורית מוריה:
הוסבר לה. 
אירנה גנין:
אני קיבלתי תשובה, לשנה הבאה. 
דורית מוריה:
זה טכני, זה משהו טכני. 
צביקה ברוט:
בסדר גמור. אז תודה רבה, אירנה. 

סעיף 3 - חילופי גברי בועדות החובה.
צביקה ברוט:
חילופי גברי, בבקשה. 
דורית מוריה:
חילופי גברי בוועדות החובה. המועצה מאשרת את מר רם מסאס. 
צביקה ברוט:
בעצם הוועדות שרם יהיה במקום יסמין. 
דורית מוריה:
בכל הוועדות שבהן היה יו"ר, חברה או ממלא ממקום של גב' קטי פיאסצקי. 
צביקה ברוט:
חייבים להקריא את זה לפרוטוקול. 
דורית מוריה:
המועצה מאשרת את מר רם מסאס בועדות: מכרזים – חבר, ביקורת – חבר, בטיחות בדרכים – ממלא מקום, קליטה ועלייה – חבר, סעד ורווחה – ממלא מקום, הנצחה ונרצחי הטרור – ממלא מקום, כספים – ממלא מקום, איכות הסביבה – יו"ר, נגע וסמים – ממלא מקום של יו"ר הוועדה, ועדת נוער – חבר, הסברה – ממלא מקום, ועדה מייעצת לראש העיר להשארת צעירים בעיר – יו"ר, בעלי חיים – ממלא מקום של יו"ר הוועדה, קידום מעמד האישה – ממלא מקום של יו"ר הוועדה, ביטחון עירוני – חבר. פה אחד? 
צביקה ברוט:
פה אחד? פה אחד. בהצלחה רבה. 
דורית מוריה:
תודה רבה. 

הצבעה: פ"א
פ"א: (צביקה ברוט, יהודה הרוש, אנסטסיה סהר - שבצוק, ורד דנינו, דוד פפיא, לאה בם, ילנה פינסקי וולסמן, איריס בר דוד, רפאל ברנז, שמעון כהן סבן, רם מסאס, שלמה פינטו חכם, שלמה לחיאני, אפרים מזרחי, אילנה נג'ר, אירנה גנין, ויקטור וולודשיק). 

סעיף 4 - תקציבים בלתי רגילים.
צביקה ברוט:
תב"רים. 
דורית מוריה:
אנחנו עוברים לתקציבים בלתי רגילים. קיבלתם כולם את רשימת התב"רים, אושרו בוועדת כספים כולם מיום ה-19.7.26. אם יש למישהו שאלה. 
צביקה ברוט:
שאלות?

אילנה נג'ר:
אושר, לא? 
צביקה ברוט:
אושר בוועדת כספים. 
דורית מוריה:
אמרתי שאושרו בוועדת כספים. 
אילנה נג'ר:
למעט סעיף אחד. 
שלומי לחיאני:
צביקה, מה שאושר פה אחד – אפשר להתקדם. מה שאילנה התנגדה – אנחנו נשמח לדבר עליו. 
צביקה ברוט:
אז בבקשה. 
אילנה נג'ר:
רק על זה. 
צביקה ברוט:
זה הזמן. בבקשה, אילנה. 
דורית מוריה:
אילנה, על מה התנגדת? אני לא זוכרת. 
שלומי לחיאני:
על מה? תגידי לנו מה הסעיף. 
צביקה ברוט:
על מה התנגדת? תגידי מה הסעיף. התב"רים מובאים כמקשה אחת. על איזה תב"ר. 
שלומי לחיאני:
תסתכל בפרוטוקול. 
אילנה נג'ר:
אנחנו מדברים פה על הנושא שעיריית בת ים הולכת לרכוש מקבלן מסוים תמורת 77 מיליון ₪ מבנים ציבוריים בסכום כך וכך עבור... 
צביקה ברוט:
הבנתי. זה תב"ר, אני אגיד את המספר. 
דורית מוריה:
4713938. 
צביקה ברוט:
רגע, שנייה. זה התב"ר היחיד? 
אילנה נג'ר:
כן. 
צביקה ברוט:
כי אם כן, נעשה הצבעה על כל- 
אפרים מזרחי:
רגע, שלומי, אני רוצה גם, יש לי גם- 
שלומי לחיאני:
בוודאי, בוודאי. 
צביקה ברוט:
אז בבקשה אפרים ואחרי זה נחזור. 
אפרים מזרחי:
רק 2 שאלות. 
צביקה ברוט:
אז את התב"ר הזה בסוף. בבקשה. 
שלומי לחיאני:
קדימה. 
אפרים מזרחי:
אני הולך לסעיף הראשון – אירוח וכיבוד לשכת מנכ"ל. 
דורית מוריה:
לא, אתה נמצא בתיקוני תקציב. 
צביקה ברוט:
אתה בתיקוני תקציב. זו הישיבה הבאה. אפרים תמיד הקדים את זמנו, זו הישיבה הבאה. 
אפרים מזרחי:
אין בעיה, אני אחכה. 
צביקה ברוט:
האם יש שאלות לגבי התב"רים למעט התב"ר הזה? 
אפרים מזרחי:
לא. 
צביקה ברוט:
אין, אז ברשותכם, נקריא הצעת החלטה למעט תב"ר מספר זה וזה ואז נחזור לדיון עליו. 
דורית מוריה:
הצעת החלטה: המועצה מאשרת את התב"רים כפי שאושרו בוועדת כספים מיום ה-19.7.26. למעט תב"ר מספר 4713938. פה אחד? 
צביקה ברוט:
פה אחד? 
אילנה נג'ר:
פה אחד. 
תב"רים חדשים
	מקורות המימון
	סכום
	תיאור התב"ר
	מס' תב"ר
	ספ'


	 560- מלוות מבנקים ומוסדות אחרים
	14,000,000
	הצטיידות
	4794/938
	1

	ההלוואה מיועדת למימון הצטיידות לשנים 2026-2027 : 1. רכישת 5 משאיות דחס ומשאית מנוף 1 בעלות כ- 6,500,000 ₪. 2. רכישה והחלפת כלי רכב, אופנועים וטרקטורים בעלות כ-4,500,000 ₪ כולל התייקרויות.        3. ריהוט וציוד למשרדי הרשות. בעלות כ-3,000,000 ₪.
	


הצבעה:   פ"א
	560- מלוות מבנקים ומוסדות אחרים
	7,000,000
	הצטיידות מוסדות חינוך
	4795/810
	2

	ההלוואה מיועדת למימון הצטיידות מוסדות חינוך לתקופה של 3 שנים 2027-2029 : 1. החלפת מזגנים בבתי ספר וגני ילדים בעלות כ-3,000,000 ₪ . 2. ריהוט ומחשוב למוסדות חינוך בעלות כ-4,000,000 ₪ .
	


הצבעה:   פ"א
הגדלת תב"רים ושינויים
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	523-סוכנות היהודית 1,134,100
	1,134,100
	4,442,115
	5,576,215
	תרומה לפיתוח ביטחון וחוסן קהילתי
	4740/729
	2

	תרומה של סוכנות יהודית להפעלת מרכז חוסן לתושבי בת ים בסך 500,000 דולר קנדי לפי שער דולר 2.2682   במועד חתימה על החוזה כ-1,134,100 ₪ .
	


הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	540-קרן השבחה
	2,000,000
	4,000,000
	6,000,000
	שפוץ נכסים עירוניים
	4530/938
	3

	מיועד לשיפוץ נכסים עירוניים ברחבי העיר, בניין העירייה ומשרדי העירייה. סה"כ אומדן של כ-2.0 מלש"ח.
	


הצבעה:   פ"א
צביקה ברוט:
עכשיו אנחנו מעלים לדיון את תב"ר 4713/938, שהוא באמת רכישת מקרקעין באזור העסקים. בבקשה אילנה. 
אילנה נג'ר:
אני אגיד את דעתי, ואתה רוצה להמשיך, תמשיך. נראה לי תמוה ולא לעניין לבוא ולרכוש שטחים מסחריים באזור תעשייה, ולא משנה באיזה אזור. עירייה לא צריכה להשקיע כסף בשטחים ציבוריים. מה גם שאנחנו יודעים בוודאות שישנם היום שטחים ברשות העירייה, שאפילו לא מצליחים להשכיר אותם. על אחת כמה וכמה, מה ללכת להשקיע כל כך הרבה כסף במבנה שאנחנו לא יודעים מה יש שם, איך יהיה שם, מי ישכיר את זה, מי לא ישכיר את זה. מה גם שלא נקבל על זה ארנונה. ולדעתי זה הפסד גדול לעיר בשנים הבאות. עכשיו אם מישהו ירצה להגיד משהו, אני אשמח לשמוע. באזור התעשייה. 
(מדברים ביחד)
צביקה ברוט:
אני רק אגיד שנייה ברשותכם, לא הצבעת בעד?  זה הגדלה של תב"ר, זה תב"ר שכבר אושר פה לפני כמה חודשים. 
אילנה נג'ר:
גם אז הצבעתי נגד. 
שלומי לחיאני:
אנחנו לא. גם אז היא הייתה נגד. 
אילנה נג'ר:
גם אז הצבעתי נגד. 
צביקה ברוט:
את בטוחה? כי זה לא מופיע בפרוטוקול. 
אילנה נג'ר:
במאה אחוז. 
דורית מוריה:
לא אמרתי שהצביעו, אבל כבר היה דיון. 
אילנה נג'ר:
גם אז הצבעתי נגד. לדעתי זו טעות, אבל זכותי להגיד את מה שאני חושבת. כל אחד ש- 
צביקה ברוט:
לא מדבר, ועדת כספים זה משהו אחר. בבקשה. 
שלומי לחיאני:
טוב רבותיי. תכלית של עירייה רבותיי, זה לנהל את העיר, לתת שירות לתושבים שלה בצורה המיטבית ביותר. עירייה מתוקף תפקידה, יש לה יכולות תכנון, יש לה יכולות הפקעה, יש לה יכולות לקבל מטראז'ים, מטרים, בכל פרויקט שהיא רוצה. במצב הנוכחי, לקחת 80 מיליון ₪ הלוואה, לשלם עליה 5%-6% ריבית, שזה 4.8 מיליון ₪ ולקנות אדמה או לקנות קרקע או לקנות משרד שאין לנו שום צורך בו, שיש לעירייה עשרות אלפי מטרים, עשרות אלפי מטרים. 
צביקה ברוט:
איפה, איפה, איפה? רגע, רגע, רגע. לא. כשאומרים דברים, אנחנו רוצים. 
שלומי לחיאני:
אני אגיד דברים, אין שום בעיה על דיוקם. ברחוב העבודה, מה שהיום אהוד קינמון מצד ימין, יש מתחם ששייך לעיריית בת ים, יש שם עשרות אלפי מטרים שאנחנו יכולים לבנות שם בית עירייה, אנחנו יכולים לעשות שם כל מה שאנחנו רוצים. בכל פרויקט שנבנה.
דורית מוריה:
בניין שצמוד לבית המשפט.

(מדברים ביחד)
שלומי לחיאני:
בכל פרויקט שנבנה, צביקה ברשותך, תן לי רק לעשות את זה בנחת. 
צביקה ברוט:
הוא נמכר. 
שלומי לחיאני:
הוא לא נמכר. 
דורית מוריה:
הוא נמכר. נמכר. 
צביקה ברוט:
הוא לא קיים. 
דורית מוריה:
נמכר למצלאווי, ל... 
שלומי לחיאני:
המתחם של העירייה לא נמכר. 
דורית מוריה:
נמכר. 
צביקה ברוט:
הם מכרו אותו.
שלומי לחיאני:
תבדקו את זה אחר כך, חנה פה. 
דורית מוריה:
לא שלומי, אני אגיד לך, זו עסקה- 
שלומי לחיאני:
את מדברת על המשק ואני מדבר על צד ימין למשק של המינהל, שיש שם ייעוד לבית עירייה. אי אפשר למכור את זה, כי הייעוד בקרקע... 
דורית מוריה:
זה לא שלנו, זה של מע"צ. 
שלומי לחיאני:
זה מינהל עם ייעוד בית עירייה. 
צביקה ברוט:
אבל זה חום. אנחנו לא קונים פה חום. אתה מערבב בין חום לסחיר. 
שלומי לחיאני:
אני אומר לך. ברשותך, תן לי לסיים את דבריי. 
צביקה ברוט:
זה, זה לא, אתה יודע, עגבניות ועגבניות. 
שלומי לחיאני:
עגבניות לעגבניות. אין לנו כסף 80 מיליון ₪. על ה-80 מיליון ₪ אתה תשלם 6 מיליון ₪ ריבית כל שנה. 
צביקה ברוט:
השאלה כמה תרוויח. 
שלומי לחיאני:
6 מיליון ₪ ריבית כל שנה. 
צביקה ברוט:
לא, אבל כמה תרוויח מהעסק הזאת? 
שלומי לחיאני:
שוק המשרדים של היום, זה שוק שאף אחד לא קונה בו, אף אחד לא קונה בו. 
אילנה נג'ר:
אף אחד לא קונה משרדים היום. 
שלומי לחיאני:
בטח לא, בטח לא ב-10,000 ₪. אין שום יתרון כלכלי לעירייה שמחזיקה טונה של קרקעות ברשות עצמה- 
צביקה ברוט:
רגע, מה זה טונה של קרקעות? 
שלומי לחיאני:
אני אסביר את זה אחר כך אם תרצה. אין שום יתרון כלכלי, אין שום היגיון כלכלי בסיפור הזה. תושבי בת ים ייקחו עכשיו הלוואה של 80 מיליון ₪, שהריבית עליה תהיה 5 מיליון ₪ בשנה, למשרדים שאולי יהיו מוכנים בעוד 5 שנים. ממתי העירייה נהיית סוחרת קרקעות. מה לעירייה ולמסחר בקרקעות? למה העירייה צריכה להחזיק משרדים? 
צביקה ברוט:
אוקיי, אז יש לנו פה- 
שלומי לחיאני:
צביקה, אבל תן לי לדבר. אתה כל הזמן נכנס לדברים שלי. 
צביקה ברוט:
סליחה, בסדר. בסדר. 
שלומי לחיאני:
אנחנו כרשות מחזיקים עשרות ומאות נכסים שאנחנו לא מצליחים לנהל אותם כמו שצריך. יש לנו בניין שלם שבנינו במגדל הים, עומד ריק כבר 5-6 שנים, עם משרדים שם. יש לכם בכל פרויקט שאתה רוצה, אנשים ישמחו לתת לך בתור חלק מההשבחה, בתור חלק מכל מה שאתה רוצה, ישמחו לתת לך משרדים. ללכת ולהוציא 80 מיליון ₪ ולשלם עליהם ריבית ל-5 שנים, זה נראה לי משהו ממש, ממש, ממש מקולקל. ואני חושב שמי שיצביע בעד דבר כזה, זה משהו שיכול לגרור חיוב אישי. 
צביקה ברוט:
אז למה עשית את העסקאות נדל"ן בתקופתך כראש עיר? 
שלומי לחיאני:
צביקה, תן לי לדבר. אני לא מפריע לך. נו, תעשה את זה נחמד, אנחנו 100 לבת ים, תעשה את זה נחמד. אל תיכנס לי לדברים שלי. 
צביקה ברוט:
אז יש לי 100 שאלות אחרי זה. 
שלומי לחיאני:
אני אתן לך את כל השאלות שתרצה באהבה. לפיכך רבותיי, אין שום צורך בדבר הזה, הוא מקולקל, הוא נראה לא טוב, הוא נשמע לא טוב, הוא מריח לא טוב, ואנחנו כמובן מתנגדים לדבר הזה. 
צביקה ברוט:
אפשר שאלות? 
שלומי לחיאני:
בוודאי. 
צביקה ברוט:
תודה. למה? 
שלומי לחיאני:
הסברתי לך כרגע. 
צביקה ברוט:
אמרת שאתה מתנגד, אני מבין. 
שלומי לחיאני:
אז אני אסביר לך שוב פעם. עירייה היא לא סוחרת קרקעות. 
צביקה ברוט:
אבל אתה כראש עיר, הביאו לי פה רשימה- 
שלומי לחיאני:
אתה שואל, אבל אתה שואל שאלה, אתה שואל שאלה. אבל יקיר- 
צביקה ברוט:
הביאו לי פה רשימה של קרקעות שאתה כראש עיר, שדרך אגב, עסקאות שבעיניי הן לא טובות, אבל אני לא נכנס לזה. 
שלומי לחיאני:
אבל אתה שואל שאלה, תן לי גם לענות. 
צביקה ברוט:
בבקשה. 
שלומי לחיאני:
תודה רבה לך. אתה צריך להבין שעירייה היא לא סוחרת קרקעות. 
צביקה ברוט:
בזה אני מסכים. 
שלומי לחיאני:
יש הבדל עצום בין רשות שהיא מפתחת קרקע ובונה שם בניין או מוכרת אותו בתור מגרש, ואז היא יוצאת נשכרת גם מההשבחה וגם מהבנייה וגם מההתפתחות של העיר. לבין שאתה עושה פה למעשה עסקה של תשואה. איזה עסקה של תשואה אתה עושה? 
צביקה ברוט:
אבל זה לא נכון. 
שלומי לחיאני:
זה בדיוק עסקה של תשואה. 
צביקה ברוט:
סליחה שאני אומר, אתה קראת את החומר? 
שלומי לחיאני:
אני קראתי את החומר, קראתי... 
צביקה ברוט:
אז כמה העירייה אמורה להכניס בשנה מהעסקה הזאת?
שלומי לחיאני:
העירייה לא תכניס אגורה, ואני רוצה שזה יירשם בפרוטוקול, ב-5 השנים הראשונות. ולא רק שהיא לא תכניס כסף- 
צביקה ברוט:
עזוב, ב-10 שנים, בסדר? 
שלומי לחיאני:
גם לא ב-10 השנים הראשונות. ולא רק שהיא לא תכניס כסף, היא תפסיד ארנונה על 7,800 מ"ר שזה עוד כמה מיליונים טובים כל שנה. 
צביקה ברוט:
אבל כמה היא כן תכניס? 
שלומי לחיאני:
היא לא תכניס כלום. אתה לא תוכל להשכיר את ה... 
צביקה ברוט:
אז סליחה שאני אומר, אתה לא קראת את התחשיבים. אתה לא קראת את החומר. 
שלומי לחיאני:
צביקה, אני אומר לך את דעתי. בתור בן אדם שיותר מבוגר ממך, עשה איזה עסקת נדל"ן אחת יותר ממך, ומבין קצת בנדל"ן, יותר ממך אם יורשה לי. 
צביקה ברוט:
מאה אחוז. אז אני אגיד כמה דברים. 
שלומי לחיאני:
העסקה הזאת היא עסקה רעה. העסקה הזאת היא עסקה מקולקלת. העסקה הזאת היא עסקה שתגרום נזק לעירייה ב-3 פרמטרים. 
צביקה ברוט:
אבל שלומי, אתה מדבר בסיסמאות. שאלתי שאלה פשוטה. 
שלומי לחיאני:
הפרמטר ראשון, אז אני מסביר- 
צביקה ברוט:
באמת חשוב לי לדעת מחוכמתך. 
שלומי לחיאני:
תן לי, אבל תן לי להגיד לך, תן לי להסביר. הפרמטר הראשון הוא, שגם המשרדים יהיו ריקים, אנחנו לא נקבל ארנונה. כי אם יהיה שוכר אחר, הוא יהיה- 
צביקה ברוט:
אבל סליחה רגע, אתה אומר דבר לא נכון כבר 4 פעמים, זה לא הופך אותו לנכון אם תגיד אותו בפעם החמישית. אתה רוצה גם לשמוע? בוא אני אקריא לך מתוך החומרים שלא קראת. 
שלומי לחיאני:
אבל אני לא רוצה, אני רוצה להשמיע את דבריי ואחרי זה אני אשמע את דבריך. שאלת את השאלה. 
צביקה ברוט:
עכשיו אתה עונה אבל לשאלות שאני שאלתי. 
שלומי לחיאני:
אבל אני באמצע רשות דיבור. 
צביקה ברוט:
בבקשה. 
שלומי לחיאני:
מסכים איתי? 
צביקה ברוט:
לא. בסדר.
שלומי לחיאני:
פעם אחת, אם אני לא ברשות דיבור... 
צביקה ברוט:
אני שאלתי, אתה עכשיו נותן תשובה לשאלה שלי. 
שלומי לחיאני:
אז אני נותן לך תשובה כמו שאני רוצה לתת לך תשובה. 
צביקה ברוט:
זה נכון. 
שלומי לחיאני:
אם זה בסדר – סבבה, אם לא – לא. אני אחכה לך. אין שום בעיה. פעם אחת אנחנו לא נקבל ארנונה שהמקומות האלה יהיו ריקים, להבדיל מאשר אם היה מישהו אחר קונה את זה אחרי 6 חודשים, הוא צריך לשלם ארנונה. 
צביקה ברוט:
מממ.
שלומי לחיאני:
פעם שנייה, אין לנו שום יתרון בלהשכיר נכסים. ראינו את זה במכרזים שאנחנו עושים באזור התעשייה שם, שאנחנו עושים פעם אחרי פעם אחרי פעם אחרי פעם אחרי פעם. 
צביקה ברוט:
אתה מדבר על קיוסקים? 
שלומי לחיאני:
מה זה משנה? ואנחנו לא מצליחים להשכיר אותם, תגיד לך את זה דורית. ופעם אחרונה, איזה הצדקה יש לי לקחת מתושבי בת ים 80 מיליון ₪, שישלמו עליהם ריבית של 5 מיליון ₪ בשנה, בשביל שעוד 5 שנים אני אקבל משרד שאולי אני אשכיר אותו? הכל פה בנוי טלאי על טלאי, מקולקל, ואנחנו מתנגדים. 
צביקה ברוט:
מאה אחוז. אז אני רק אגיד, אני לא אשאל אותך את כל השאלות. כי הבנתי- 
שלומי לחיאני:
שאל את כל מה שאת הרוצה, אני פה, אין בעיה. 
צביקה ברוט:
אבל אתה נתת תשובה יפה מאוד. אני בטוח שהיא תשובה לשאלה כלשהי, פשוט לא מה שאנחנו שאלנו פה. אתה עשית אין ספור עסקאות נדל"ן, נוראיות, מקולקלות, שגרמו לעירייה להיכנס לגירעונות. לקחת קרקעות, רגע, רגע, שנייה, בתקופתך, בתקופת כהונת הסיעה שלך, בסדר? לא רק אתה, גם אתה וגם אחריך. מכרו קרקעות יקרות בזול. לא נכנס אגב לכל הסיפור עצמו, רק לתחום הכלכלי. בוא נגיד שאם יש לי 20 יועצים כלכליים שאומרים שהעסקה הזאת היא פנטסטית לתושבי בת ים או את מי שעשה את העסקאות האלה, אני אבחר כנראה ללכת עם היועצים המקצועיים, זה אחד. שתיים, אתם, אתה ואחרים שעשיתם את העסקאות האלה, אם היית קורא את החומר, היית רואה דבר מאוד פשוט, העסקה הזו יש לה המון יתרונות, אבל אני לא מדבר בכלל על מה שהגזבר יכול להגיד לך, למה כל מה שאמרת עובדתית לדעתו המקצועית היא לא נכונה, וזה בסדר אגב לחלוק עליו. אבל מעבר לזה, העסקה הזו כולה תניב לעיריית בת ים מארנונה עסקית, לא על המשרדים האלה. כי בזכות הדבר הזה, ייצא אל הפועל פרויקט של עשרות אלפי מטרים, 80 בערך, ואז בסופו של דבר, הרווח העירוני הוא מעל 20 מיליון ₪ לשנה. זה לא עסקת תשואה שלומי. עסקת תשואה היא לצורך העניין הדובדבן על הקצפת אם תיהיה. ההנחות שאנחנו לקחנו, אתה יודע כמה שנרוויח מהמשרדים האלה לצורך העניין שהביאו את זה אליי? אפס. אפס. ואנחנו לא נרוויח אפס, אנחנו נרוויח על זה המון. תושבי בת ים ירוויחו על זה המון. אבל לקחנו הנחה של אפס. ועדיין אנחנו מרוויחים למעלה מ-20, אם רק היית טורח לקרוא את החומר. זכותכם להתנגד. 
אילנה נג'ר:
אבל מה הסיבה? 
שלומי לחיאני:
אני אענה, אני אענה. 
אילנה נג'ר:
אוקיי. 
צביקה ברוט:
אתה יכול להתנגד, זה בסדר. אבל חבל שלא התנגדת בתקופתך, לא היינו צריכים להגיע לחשב מלווה בתקופתכם. אני סיימתי, זכותכם להמשיך לדבר. 
שלומי לחיאני:
אני אשיב לך בצורה נחמדה ונעימה, בדיוק כמו שאתה השבת, כמו שאתה אמרת לי. בתקופתי לא היה גירעון דקה אחת. 
צביקה ברוט:
העירייה הייתה גירעונית, קיבלת חשב מלווה, הגירעון הגדול ביותר אי פעם בשלטון המקומי. 
(מדברים ביחד)

יהודה הרוש:
אתה לא יכול להגיד דברים שהם לא נכונים. 
צביקה ברוט:
שלומי, שלומי, יש גבול. החבר'ה צוחקים מאחוריך. 
אפרים מזרחי:
היה 90 מיליון ₪, כמה היום יש גירעון לעירייה? 
צביקה ברוט:
היום אין לעירייה גירעון. 
אילנה נג'ר:
במצטבר? בטח שיש. 

(מדברים ביחד)
שלומי לחיאני:
אבל אתה הולך לדיון הלא נכון. 
אפרים מזרחי:
הוא לוקח אותנו לדיון הלא נכון. 
צביקה ברוט:
שלומי אמר לך דבר נכון, לא מסתכלים על גירעון מצטבר. ודרך אגב, אנחנו העירייה הכי פחות ממונפת. 
שלומי לחיאני:
צביקה אח שלי, תקשיב, אני מבקש סליחה, יש לי זום ב-19:15, 19:00 אני יוצא מפה. 
צביקה ברוט:
בבקשה, בבקשה. 
שלומי לחיאני:
בבקשה, אני רוצה להסביר לך את הדבר בצורה הכי פשוטה שיש. בזמן שלי לא היה חשב מלווה. בזמן שלי לא היה גירעון. 

יהודה הרוש:
אבל התוצאה של הזמן שלך. לא, של הסיעה...
צביקה ברוט:
אנחנו לא משקרים לציבור פה. 

יהודה הרוש:
מה שהקדנציה שלך עשתה, גרמה לחשב מלווה להגיע. זהו. 
שלומי לחיאני:
מאה אחוז. שמענו. 
צביקה ברוט:
חשב מלווה מגיע אחרי 10 שנים מקולקלות, לא אחרי חודש. 

יהודה הרוש:
אתה מצייר את זה כאילו- 
צביקה ברוט:
יוסי לא אחראי על החשב המלווה. בסדר? 
שלומי לחיאני:
צביקה יקירי, אתה עושה פה עסקה רעה. 

יהודה הרוש:
זה כמו לצייר איזה משהו מסכן בן 80 קיבל דו"ח. 
צביקה ברוט:
נרשם בפרוטוקול, נרשם בפרוטוקול. 
שלומי לחיאני:
מי שמצביע, מי שמצביע לדבר כזה- 
צביקה ברוט:
נרשם בפרוטוקול.
שלומי לחיאני:
מצביע למשהו מקולקל, מצביע למשהו... 

יהודה הרוש:
אבל הצבענו כבר, היה דיון על זה, שלומי. זה רק הגדלה, מה? 
שלומי לחיאני:
יהודה, אבל אנחנו מדברים, אנחנו מדברים. 

יהודה הרוש:
שלומי. 
שלומי לחיאני:
אני אומר לך, אני רוצה שיירשם בפרוטוקול- 
צביקה ברוט:
נרשם שאתה מתנגד, אין בעיה. 
שלומי לחיאני:
שנייה, גנינה,  לפי מה שאתה אומר, כשמזרחי בונה מגדל, אנחנו נקנה ממנו משרדים בשביל שהפרויקט יצא לפועל ואז נרוויח את הארנונה. כשבן אדם בונה מלון... 
צביקה ברוט:
אבל אנחנו לא קנינו פה מבן אדם ספציפי. עשינו מכרז. 
שלומי לחיאני:
שכל בן אדם שעושה פרויקט- 
צביקה ברוט:
שלומי, אצלנו נהוג לעשות מכרז נקי, בצורה נקייה. 
שלומי לחיאני:
אין בעיה. לפי התפיסה הזאת-
צביקה ברוט:
וככה נעשה. דרך אגב, אני לא זוכר אם מזרחי התמודד או לא, אבל התמודדו גם אחרים. 
שלומי לחיאני:
אף אחד לא התמודד, הייתה הצעה יחידה. אבל אני רוצה להגיד לך משהו. 
צביקה ברוט:
לא, היו אחרים שבאו. 
שלומי לחיאני:
הצעה יחידה הייתה. 
צביקה ברוט:
שנייה, שנייה. 
שלומי לחיאני:
רבותיי, אנחנו לא זה, אבל תן לגמור משפט. 
צביקה ברוט:
בוא נהייה מדויקים, ניגשו- 
שלומי לחיאני:
צביקה, תן לגמור משפט. משפט אחד תן לי לגמור ואחרי זה. לפי ההיגיון הזה, כל פרויקט גדול שיהיה בעיר, כל פרויקט גדול שיהיה בעיר, אנחנו נצטרך לבוא ולקנות או דירות או משרדים או חנויות. 
צביקה ברוט:
לא, לא. עובדה שזה לא קורה אבל. 
אירנה גנין:
דירות כן, צריך לקנות. 
שלומי לחיאני:
זו תפיסה לא נכונה, זו תפיסה לא חכמה, זו תפיסה שגורמת נזק. 

יהודה הרוש:
זה אני מקבל, זה תפיסה. 
צביקה ברוט:
אנחנו נעבור להצבעה, נרשם בפרוטוקול. יש פה 2 תפיסות, אחת שהביאה לגירעון ואחת שהביאה לאיזון.
שלומי לחיאני:
התפיסה שלי לא הביאה לגירעון. 
צביקה ברוט:
אנחנו בוחרים ללכת עם גורמי המקצוע שלומי, שעובדים בצורה נקייה. 
שלומי לחיאני:
 מי יכול להסביר לי את ההיגיון של העסקה הזאת? 
צביקה ברוט:
הרגע עשינו את זה בדקות האחרונות. 
שלומי לחיאני:
מאה אחוז. 
צביקה ברוט:
הצבעה, הקראה. 
דורית מוריה:
אני צריכה להצביע על התב"ר הזה בנפרד. 
אירנה גנין:
סליחה, אפשר לקנות דירות- 
שלומי לחיאני:
אין דירות שם, אירנה. 
צביקה ברוט:
אנחנו עוברים להצבעה עכשיו.
דורית מוריה:
אני מבקשת להצביע באופן נפרד על תב"ר 4713938, רכישת מקרקעין באזור העסקים. זו הגדלה של 3,900,000 ₪. מי בעד? ירים את ידו. 
אירנה גנין:
זה כבר ישן. זה לא חדש, זה היה. 

יהודה הרוש:
זה כבר היה, זו רק הגדלה. 
דורית מוריה:
מי נגד? מי נגד? אין נמנעים. 
צביקה ברוט:
3. אין נמנעים. אושר, תודה רבה. 
אירנה גנין:
נגד 3 מיליון או נגד כל הפרויקט? אבל זה כבר היה, זה עכשיו... 
(מדברים יחד)
הגדלת תב"רים ושינויים
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	הלוואה /       ק. השבחה 
	3,900,000
	73,160,000
	77,000,000
	רכישת מקרקעין באזור העסקים
	4713/938
	1

	העירייה פרסמה מכרז פומבי מס' 6/26 לרכישת שטחי תעסוקה +  חניות ברמת מעטפת בבניין התעסוקה בפרויקט להלן, הממוקם באזור העסקים בבת - ים. 
מדובר במגרש מס' 101 בגוש 7129 חלקות 17,57,59,58,115 בבת- ים , 'מתחם בנימיני'. 
היזם הזוכה במכרז הוא חברת רותם שני .
יוער כי חברת רותם שני התקשרה עם כל בעלי המקרקעין הידועים כגוש 7129 חלקה 17,57,59,58,115 רחוב ניסנבאום פינת רחוב יוספטל (מתחם בנימיני) בהסכם אופציה לרכישת מלוא הזכויות במקרקעין.
בהתאם להסכם המצ"ב בכוונת העירייה לרכוש מאת היזם שטחי תעסוקה בשטח של 6,320 מ"ר (ברוטו) 
המחיר לכל מ"ר רכישה הוא הינה סך של 10,320 ₪ לכל מ"ר ברוטו בתוספת מע"מ כדין , ובסך כ-77,000,000 ₪  כולל מע"מ (לא כולל הצמדה).
בנוסף בכוונת העירייה בעתיד לרכוש מאת היזם עד 36 חניות במחיר של 140,000ש"ח + מע"מ לכל חניה. 

(סך הכל עלות כלל החניות כ-6,000,000 ₪, סכום זה לא כלול בסכום תב"ר המבוקש לאישור. לאחר החלטת העירייה לכמות החניות והתקדמות הפרויקט, יובא לאישור הגדלה בהתאמה. 

החוזה צמוד למדד, הצמדה תובא לאישור הגדלה בהתאם למצב בפועל במועד התשלום, הערכה כ-8,000,000 ₪).
מבוקש איפוא לאשר תב"ר בשלב זה ע"ס 77,000,000 ₪ כולל מע"מ.
מקור כספים לרכישת המקרקעין הינו תב"ר מקרנות השבחה או הלוואה באישור מועצת העיר ומשרד הפנים או שילוב ביניהם.
	


הצבעה: 14 בעד 3 נגד
בעד: (צביקה ברוט, יהודה הרוש, אנסטסיה סהר - שבצוק, ורד דנינו, דוד פפיא, לאה בם, ילנה פינסקי וולסמן, איריס בר דוד, רפאל ברנז, שמעון כהן סבן, רם מסאס, שלמה פינטו חכם, אירנה גנין, ויקטור וולודשיק).
נגד: (שלמה לחיאני, אפרים מזרחי, אילנה נג'ר).

סעיף 5 - אישור קבלת הלוואה.
דורית מוריה:
אני עוברת לסעיף הבא, סעיף מס' 5 – אישור קבלת הלוואה. הצעת החלטה: המועצה  מאשרת קבלת ההלוואה לטווח ארוך על סך 21,000,000 ₪  להצטיידות כמפורט לעיל (בתב"רים חדשים סעיף 1 + 2). בריבית משתנה, במסלול על בסיס ריבית הפריים, עד P - 0.5% (פריים מינוס 0.5%).
  
ולהסמיך את ראש העיר וגזבר העירייה לגייס הלוואה מבנקים מסחריים לתקופה של עד  15 שנים, לחתום על הסכמי  הלוואות ולשעבד הכנסות על פי הוראות משרד הפנים עד לסכום ההלוואה. הנושא אושר בועדת כספים מיום 19.7.26.  
שלומי לחיאני:
אני לא מאמין. אתם עושים את זה גם בכסף של הלוואה, לא בכסף של העירייה? 
צביקה ברוט:
של מה? זה בדיוק מה שעשית בתקופתך, זה 50 שנה ככה. 
מרדכי ברשישת:
זה לא קשור לפרויקט. 
צביקה ברוט:
זה לא קשור לפרויקט, שלומי. זה הצטיידות, זה תב"ר הצטיידות, בתי ספר. 
אירנה גנין:
לציוד, לציוד. 
דורית מוריה:
זה לתב"רים החדשים. 

יהודה הרוש:
מי בעד? 
שלומי לחיאני:
פה אחד, אין בעיה. 
צביקה ברוט:
פה אחד? פה אחד. 
דורית מוריה:
תודה רבה. 

הצבעה: פ"א
פ"א: (צביקה ברוט, יהודה הרוש, אנסטסיה סהר - שבצוק, ורד דנינו, דוד פפיא, לאה בם, ילנה פינסקי וולסמן, איריס בר דוד, רפאל ברנז, שמעון כהן סבן, רם מסאס, שלמה פינטו חכם, שלמה לחיאני, אפרים מזרחי, אילנה נג'ר, אירנה גנין, ויקטור וולודשיק). 

סעיף 6 - כתב מינוי והסמכה לפקח
דורית מוריה:
כתב מינוי והסמכה לפקח, פקח בחוף הים. 
מאיה שניידר:
יורד מסדר היום. 
דורית מוריה:
יורד מסדר היום. 
עו"ד חנה כהן:
יש הנחיות של משרד המשפטים. בעבר היינו דורשים ר.פ. מכל פקח. בשלב מסוים משרד הפנים הסיר את הדרישה הזאת לתנאי סף. 
צביקה ברוט:
הוסר, הוסר. 
עו"ד חנה כהן:
עכשיו משרד המשפטים מחזיר את הדרישה ל-ר.פ., לכן אנחנו צריכים לבדוק את ה-ר.פ. 
צביקה ברוט:
בסדר גמור. 
שלומי לחיאני:
צביקה, נגמר המאבטחים, נגמרה האבטחה? 
צביקה ברוט:
טרם. 

יהודה הרוש:
טרם, יש חוק. יש גברת נכבדה. 
שלומי לחיאני:
אהה, אתן המאבטחות שלו? 
צביקה ברוט:
לא שלי, שלכם. 
שלומי לחיאני:
לא, אני אומר אלה של הביוקר, של ה-5 מיליון. 
צביקה ברוט:
טרם. 
שלומי לחיאני:
הם עדיין פה? כי אני לא רואה אותם. 
צביקה ברוט:
זה התפקיד שלהם. 
שלומי לחיאני:
אוקיי. 
דורית מוריה:
פה אחד? 
שלומי לחיאני:
מה זה, מה זה? 
דורית מוריה:
אהה, הורדנו מסדר היום, סליחה.

סעיף 7 - מינוי ממונה על תלונות הציבור.
דורית מוריה:
מינוי ממונה על תלונות הציבור. אנחנו קיבלנו איזושהי נזיפונת קטנטנה שלא דאגנו להחליף את הממונה על תלונות הציבור. 
עו"ד חנה כהן:
הערה בונה. 
דורית מוריה:
נכון. הצעת החלטה: המועצה מאשרת את מינויו של אילן גירו כממונה על תלונות הציבור לעיריית בת ים במקום סלב גמרנק. פה אחד? 
אפרים מזרחי:
פה אחד, אין בעיה. 
דורית מוריה:
מאה אחוז. 

הצבעה: פ"א
פ"א: (צביקה ברוט, יהודה הרוש, אנסטסיה סהר - שבצוק, ורד דנינו, דוד פפיא, לאה בם, ילנה פינסקי וולסמן, איריס בר דוד, רפאל ברנז, שמעון כהן סבן, רם מסאס, שלמה פינטו חכם, שלמה לחיאני, אפרים מזרחי, אילנה נג'ר, אירנה גנין, ויקטור וולודשיק). 

סעיף 8 - אישור פרוטוקול ועדת חינוך 2.26 מיום 9.6.26.
דורית מוריה:
אישור פרוטוקול ועדת חינוך מיום ה-9.6.26, 2/26. הצעת החלטה: המועצה מאשרת את פרוטוקול ועדת חינוך 2/26 מיום 9.6.26. 
אילנה נג'ר:
בסדר. 
שלומי לחיאני:
אוקיי, פה אחד. 
צביקה ברוט:
פה אחד? 
דורית מוריה:
פה אחד, תודה רבה. 
אילנה נג'ר:
פה אחד, כן.

הצבעה: פ"א
פ"א: (צביקה ברוט, יהודה הרוש, אנסטסיה סהר - שבצוק, ורד דנינו, דוד פפיא, לאה בם, ילנה פינסקי וולסמן, איריס בר דוד, רפאל ברנז, שמעון כהן סבן, רם מסאס, שלמה פינטו חכם, שלמה לחיאני, אפרים מזרחי, אילנה נג'ר, אירנה גנין, ויקטור וולודשיק). 

 סעיף 9 - אישור פרוטוקול ועדת תמיכות 2.26 מיום 14.7.26.
דורית מוריה:
אישור פרוטוקול ועדת תמיכות 2/26 מיום 15.7.26. הצעת החלטה: המועצה מאשרת את פרוטוקול ועדת תמיכות 2/26 מיום ה-14.7.26. פה אחד?
אילנה נג'ר:
כן. 
צביקה ברוט:
פה אחד. 
דורית מוריה:
תודה רבה. 

הצבעה: פ"א
פ"א: (צביקה ברוט, יהודה הרוש, אנסטסיה סהר - שבצוק, ורד דנינו, דוד פפיא, לאה בם, ילנה פינסקי וולסמן, איריס בר דוד, רפאל ברנז, שמעון כהן סבן, רם מסאס, שלמה פינטו חכם, שלמה לחיאני, אפרים מזרחי, אילנה נג'ר, אירנה גנין, ויקטור וולודשיק). 

סעיף 10 - אישרור פרוטוקול ועדת שמות 1.26 מיום 15.4.26.
דורית מוריה:
אישור פרוטוקול ועדת שמות 1/26 מיום 15.4.26. זה אישרור, אנחנו כבר אישרנו את זהו ועכשיו משרד הפנים מבקש שאנחנו נביא את זה. 
צביקה ברוט:
זו פעם שנייה. 
דורית מוריה:
כן. 

יהודה הרוש:
בשביל. 
דורית מוריה:
הצעת החלטה: המועצה מאשרת את פרוטוקול ועדת שמות 1/26 מיום 15.4.26. 

יהודה הרוש:
הנה, לאה אמרה פה אחד. 
לאה בם:
אני חברה בוועדה. 
דורית מוריה:
נכון. פה אחד? 
שלומי לחיאני:
כן, אבל אני רוצה שיירשם בפרוטוקול שנעשה שם תרגיל. אני יו"ר הוועדה, קבעו את  הוועדה- 

יהודה הרוש:
ועדת שמות? 
דורית מוריה:
אתה לא יו"ר הוועדה. 

יהודה הרוש:
אתה לא יו"ר הוועדה, אני יו"ר הוועדה. 
צביקה ברוט:
שמות. 
שלומי לחיאני:
אני שמות, לא? 
דורית מוריה:
אתה חבר. 
צביקה ברוט:
אתה חבר. 

יהודה הרוש:
אתה יו"ר הדירקטוריון של חברה... מה? 
צביקה ברוט:
לא, לא, אתה חבר, שלומי. 

יהודה הרוש:
לא, אתה חבר. 
שלומי לחיאני:
בקיצור, לא העלו אותי לשיחה שם. 
דורית מוריה:
מה זאת אומרת? 
צביקה ברוט:
לא, היה זימון, היה דיון. 
דורית מוריה:
אנחנו זימנו, כולם היו בזום. 
שלומי לחיאני:
אם אני לא היו"ר, אז הכל בסדר. 
צביקה ברוט:
אפילו לא ידעתי... 

יהודה הרוש:
לא יכולים לעשות את זה בלי היו"ר, שלומי 
דורית מוריה:
לא, אפשר אם הוא... 
צביקה ברוט:
פה אחד? 
שלומי לחיאני:
כן, כן. 
דורית מוריה:
פה אחד, תודה רבה. 

הצבעה: פ"א
פ"א: (צביקה ברוט, יהודה הרוש, אנסטסיה סהר - שבצוק, ורד דנינו, דוד פפיא, לאה בם, ילנה פינסקי וולסמן, איריס בר דוד, רפאל ברנז, שמעון כהן סבן, רם מסאס, שלמה פינטו חכם, שלמה לחיאני, אפרים מזרחי, אילנה נג'ר, אירנה גנין, ויקטור וולודשיק). 

סעיף 11 - אישור פרוטוקול ועדת הנחות 1.26 מיום 30.6.26.
דורית מוריה:
אישור פרוטוקול ועדת הנחות 1/26 מיום 30.6.26. הצעת החלטה: המועצה מאשרת את פרוטוקול ועדת הנחות 1/26 מיום 30.6.26. פה אחד? 
שלומי לחיאני:
כן. 
צביקה ברוט:
פה אחד. 
דורית מוריה:
תודה רבה. 

הצבעה: פ"א
פ"א: (צביקה ברוט, יהודה הרוש, אנסטסיה סהר - שבצוק, ורד דנינו, דוד פפיא, לאה בם, ילנה פינסקי וולסמן, איריס בר דוד, רפאל ברנז, שמעון כהן סבן, רם מסאס, שלמה פינטו חכם, שלמה לחיאני, אפרים מזרחי, אילנה נג'ר, אירנה גנין, ויקטור וולודשיק). 

סעיף 12 - הנחות בארנונה לפי מבחן הכנסה לשנת 2026.
דורית מוריה:
הנחות בארנונה לפי מבחן הכנסה לשנת 2026. אני אקרא ברשותכם. 
צביקה ברוט:
הצעת החלטה ואז מרדכי יסביר. 
דורית מוריה:
הצעת החלטה: המועצה מאשרת כי בשנת התקציב 2026 יינתנו הנחות מארנונה לפי התקנות שהיו בתוקף בשנת 2025 וזאת  לאחר שמיעת דברי הסבר  מטעם הגזבר ולאור הסמכות המוקנית לעירייה בהתאם להוראת סעיף 22 א' לתקנות הנחה מארנונה  לשנת 2026 הקובעת כי ניתן שלא להחיל את התקנות החדשות  מקום בו  קיים סיכון ממשי לפגיעה באיזון תקציב העירייה וליצירת גירעון שוטף בתקציב העירייה.
צביקה ברוט:
מרדכי, בבקשה. פה אחד? 
אילנה נג'ר:
למה, למה? 
דורית מוריה:
תודה רבה. 
צביקה ברוט:
רגע, רגע, בבקשה. 
רם מסאס:
לגבי הארנונה באמת, אמרתי שאני אדבר עם ראש העיר בהמשך, יש באמת אפשרות לתת למילואימניקים עד 5% פטור מארנונה, וזה נושא שלא ראיתי- 
צביקה ברוט:
הנחה, הנחה. 
רם מסאס:
5% הנחה. 
צביקה ברוט:
נכון. 
רם מסאס:
זה נושא שלא ראיתי שהוא קורה בעיריית בת ים. 
דורית מוריה:
קורה, קורה. 
צביקה ברוט:
יש, זה קורה. אז בעקבות השיחה שלך איתי בדקתי את זה, אנחנו עשינו את זה לפני כמה שנים. 
עו"ד חנה כהן:
אנחנו נותנים להם. בדקנו את עצמנו.
(מדברים יחד)
צביקה ברוט:
משרת מילואים פעיל מקבל את זה. יישר כוח. פה אחד? 
שלומי לחיאני:
צביקה רק מילה אחת על הדבר שלא קשור לזה. יש עכשיו, הקפצתם את המחיר של תו החנייה לבעלי עסקים ל-1,200 ₪. 
אילנה נג'ר:
כן. 
שלומי לחיאני:
אני מבקש שתשקלו את זה שוב פעם. 
צביקה ברוט:
אז אני רק אגיד. בהתאם למדיניות הכלל גוש דנית, אנחנו חרגנו ממנה, בת ימים חונים בחינם. 
שלומי לחיאני:
כן. 
צביקה ברוט:
אנשים מחוץ לבת ים משלמים לפי  
שלומי לחיאני:
בעלי עסקים שהיו משלמים 150 ₪ לתו חנייה... 1,200 ₪. 
צביקה ברוט:
שנייה, אז אני רק אגיד לך. אנחנו בדקנו. ההחלטה שלי הייתה להיות הכי זול בגוש דן. אז בדקנו-
אילנה נג'ר:
אבל גוש דן אתה מסתכל מה, על תל אביב? זה המון כסף. 
צביקה ברוט:
שנייה, שנייה. תל אביב, רמת גן, חולון- 
אילנה נג'ר:
צביקה, אבל אנחנו חיים מעסקים פה בבת ים. 
צביקה ברוט:
רגע, רגע. 
אילנה נג'ר:
הם עובדים פה, הם מנהלים עסקים. 
צביקה ברוט:
חברים, שנייה, שנייה. לא, נגעתם בנקודה חשובה, ותודה על ההזדמנות. 
אילנה נג'ר:
הם מנהלים עסקים, זה לא פייר. 
צביקה ברוט:
תודה על זה שהרמתם להבהיר את זה, זה חשוב. בת ימים חונים בחינם, כולם יודעים, זה אחד. 
אילנה נג'ר:
זה נכון. 
צביקה ברוט:
יפה.

אפרים מזרחי:
זה לא חדש אבל. 
צביקה ברוט:
העיר היחידה, זה חדש, 5 שנים. 
אפרים מזרחי:
גם זה לא חדש. 
צביקה ברוט:
5 שנים. 
אילנה נג'ר:
בת ימים תמיד חנו בחינם. 
צביקה ברוט:
מכרתם תו בתשלום, שלומי. 
אילנה נג'ר:
לא, לא, בחיים לא. 
שלומי לחיאני:
חנה... 
(מדברים ביחד)
צביקה ברוט:
אני קניתי אותו בכסף. 

יהודה הרוש:
אילנה, היו מוכרים בעבר... 
צביקה ברוט:
שלומי, גביתם רק ממני? 
אילנה נג'ר:
350 ₪ גבו בסך הכל- 
צביקה ברוט:
על מה, את מדברת על עסקים?
אילנה נג'ר:
לעסקים. אבל לא 1,200, זה לא נכון.
צביקה ברוט:
רגע, שנייה, שנייה. תושבי בת ים חונים בחינם. 
אילנה נג'ר:
נכון. 
צביקה ברוט:
רגע, עסקים שדרך אגב עסקים גם שהם לא בת ימים, אם הוא בעל עסק בת ימי, הוא חונה- 
אילנה נג'ר:
אבל הוא מפרנס אותך, הוא חי פה, הוא עובד פה. 
שלומי לחיאני:
תני לו, אילנה. בבקשה. 
צביקה ברוט:
שנייה. אנחנו בסופו של דבר, אם כבר מדברים באמת על ניהול נכון מבחינה תקציבית, אגב שיחתנו הקודמת, אחת הסיבות שהעירייה הגיעה לפשיטת רגל בעבר, היא ניהול תקציבי לא נכון. אם יש פה בעלי עסקים- 
שלומי לחיאני:
אתה מדבר על בעלי עסקים? 
צביקה ברוט:
שנייה, אנחנו נותנים המון הקלות לבעלי עסקים. למשל אחת מהן, שאנחנו נותנים להם עכשיו תו חנייה במחיר דרמטית- 
שלומי לחיאני:
1,200 ₪. 
אילנה נג'ר:
1,200 ₪. זה לא דרמטי. 
צביקה ברוט:
אני מכיר את המחירים, אתם צריכים גם לשמוע. במחירים שהם דרמטית יותר זולים מערים אחרות. כולל שימי לב, אני לא משווה את עצמנו רק לתל אביב, שזה אפשר להגיד אירוע אחר, לחולון שמתחילה לראשונה אגב לגבות, לראשון, לרמת גן. כל עיר במרחב, נדמה לי שמרדכי בדק, גם נתניה ואשדוד אם אני לא זוכר, בדקנו כאילו מרחב מאוד-מאוד גדול של ערים. 
אילנה נג'ר:
באשדוד משלמים 1,200 ₪ חנייה? 
צביקה ברוט:
אנחנו יותר זולים מכל הערים שבדקנו. 
אילנה נג'ר:
אין דבר כזה. 
צביקה ברוט:
נכון? אהה, הוא אומר בכלל אין הטבות לבעלי עסקים, הם משלמים. עכשיו אם הוא ישלם פנגו בעל עסק, תעשי את המכפלות שאם הוא 8 שעות חונה ליד החנות כל יום, 5 ימים רק בשבוע, לא 6 ימים נגיד, הוא מגיע לבערך פי 10 מזה. הוא מגיע לעשרות אלפים. אז אנחנו כן נתנו הנחה, התאמנו את המחיר בצורה כזו שעדיין נהיה דרמטית יותר זולים, דרמטית מערים אחרות. 
שלומי לחיאני:
מאה אחוז. 
צביקה ברוט:
רגע, פנו אלינו אגב כמה וכמה בעלי עסקם עם בקשת החרגה, למשל כאלה, נדמה לי שיש מישהו שעובד במשמרות 24 שעות וזה. זאת אומרת, במקומות כאלה באמת החרגנו. קופות חולים, מורים, להם עשינו הסדרים מיוחדים כמו שהיו תמיד. אבל כמו ששלומי אמר, זה לא היה קשור ישירות לנושא, אבל עדיין טוב שזה עלה. 
דורית מוריה:
אז פה אחד כולנו? 
צביקה ברוט:
חזרה לקריטריונים פה אחד? תודה רבה. 
דורית מוריה:
תודה רבה. 

הצבעה: פ"א
פ"א: (צביקה ברוט, יהודה הרוש, אנסטסיה סהר - שבצוק, ורד דנינו, דוד פפיא, לאה בם, ילנה פינסקי וולסמן, איריס בר דוד, רפאל ברנז, שמעון כהן סבן, רם מסאס, שלמה פינטו חכם, שלמה לחיאני, אפרים מזרחי, אילנה נג'ר, אירנה גנין, ויקטור וולודשיק). 

סעיף 13 - בקשה להארכת שרות.
דורית מוריה:
עכשיו קצת סבלנות ברשותכם. בקשה להארכת שירות. 
צביקה ברוט:
צריך להקריא הכל אחד-אחד? 
דורית מוריה:
כן. 
צביקה ברוט:
חנה, לא מספיק להקריא רק את השמות של כולם, צריך על כל אחד את התיאור? 
עו"ד חנה כהן:
על הארכת שירות?
דורית מוריה:
כן. 
עו"ד חנה כהן:
חברי המועצה  ישאלו מה המקצועות שלהם.
צביקה ברוט:
מבחינת חברי המועצה, חשוב שיקריאו את השמות. 
שלומי לחיאני:
שמות, שמות. 
צביקה ברוט:
פשוט שיקריאו את השמות ברצף? 
שלומי לחיאני:
תקריא לנו מהר. 
צביקה ברוט:
תקריאי את השמות ברצף. 
אילנה נג'ר:
נו באמת, נו באמת. 
שלומי לחיאני:
חבל על הזמן. 
אילנה נג'ר:
חבל על הזמן. 
צביקה ברוט:
חנה, אפשר לצרף את זה? האם יש הסכמה פה אחד שנצרף לפרוטוקול? 
שלומי לחיאני:
פה אחד. 

יהודה הרוש:
כן, כן. 
צביקה ברוט:
כולם אגב זה מלווים בהסעות, סייעות, לבורנטים. 

(מדברים ביחד)
עו"ד חנה כהן:
האחרון רק. 
צביקה ברוט:
חוץ מהאחרון שדורש, בגלל הגיל כאילו? שהוא דורש הקראה ספציפית. 
שלומי לחיאני:
מי זה? 
דורית מוריה:
לא, מור חיים יעקב, עוזר בכיר לראש העיר. 
צביקה ברוט:
אהה, סליחה, כי זו משרת אמון, בגלל שהוא עבר את הגיל. 
אילנה נג'ר:
למה, הוא בן 75? בן כמה הוא? 
עו"ד חנה כהן:
לא, הוא בן 67, צריך להעביר אותו. 
צביקה ברוט:
מעל 67 זה דורש משרת אמון אישור מיוחד והארכה שלו. 
שלומי לחיאני:
לכבוד ייחשב לנו. 
דורית מוריה:

     הצעת החלטה: המועצה מאשרת הארכת שרות 
                                                        לעובדים:

                                         פוימן רד רמי – מלווה בהסעות - להאריך את העסקתו עד סוף שנת הלימודים הבאה ה-31/08/2027.

 אורפלי אולגה – מלווה בהסעות - להאריך את 
העסקתה עד סוף שנת הלימודים הבאה ה-
31/08/2027.  

יחזקאל רחל – מלווה בהסעות - להאריך את 
העסקתה עד סוף שנת הלימודים הבאה ה-
31/08/2027.

תורגמן פנינה – סייעת כיתתית - להאריך את 
העסקתה בשנה נוספת עד סוף שנת הלימודים הבאה 
ה-31/08/2027 .       

    
 וטורי רחל – סייעת צמודה  - להאריך את העסקתה עד סוף שנת הלימודים הבאה ה- 31/08/2027.

     אשכנזי אסתר – סייעת כיתתית  - להאריך את 
העסקתה עד סוף שנת הלימודים הבאה   ה-
31/08/2027.

    כהן יוסף – מלווה בהסעות - להאריך את העסקתו עד 
    סוף שנת הלימודים הבאה ה-31/08/2027.

    אוסס שרה – מלווה בהסעות  - להאריך את העסקתה 
עד סוף שנת הלימודים הבאה    ה- 31.8.2027.

    אלוני יחנה- מלווה בהסעות - להאריך את העסקתה 
עד סוף שנת הלימודים הבאה ה-31/08/2027.
    בן ארי שמואל – מלווה בהסעות  - להאריך את 
העסקתו עד סוף שנת הלימודים הבאה ה-
31/08/2027.

    סוסתיאל אברהם – מלווה בהסעות - להאריך את 
   העסקתו עד סוף שנת הלימודים הבאה ה-    
   31/08/2027. 

    ערמי עוזיאל – מלווה בהסעות - להאריך את 
    העסקתו עד סוף שנת הלימודים הבאה ה-
   31/08/2027.

    סגל ראיסה – מלווה בהסעות  - להאריך את 
   העסקתה עד סוף שנת הלימודים הבאה ה-
   31/08/2027.
   מזרחי שלמה – מלווים בהסעות  להאריך את העסקתו 
   עד סוף שנת הלימודים הבאה   ה-   31/08/2027. 

                                       סאלי מרים – מלווה בהסעות  - להאריך את העסקתה 
                                        עד סוף שנת הלימודים הבאה ה-31/08/2027.

   
יוסף צבי – מלווה בהסעות  - להאריך את העסקתו עד סוף שנת הלימודים הבאה ה-31/08/2027 

וידסוב לודמילה- מלווה בהסעות  - להאריך את 
העסקתה עד סוף שנת הלימודים הבאה ה-
31/08/2027.

    נטלניצקי רגימוש – מלווה בהסעות  - להאריך את 
    העסקתה עד סוף שנת הלימודים הבאה ה- 
    31/08/2027.

כהן דליה – מלווה בהסעות -  להאריך את העסקתה 
עד סוף שנת הלימודים הבאה ה-31/08/2027.

    קונפורטי עוזיאל – מלווה בהסעות - להאריך את 
    העסקתו עד סוף שנת הלימודים הבאה ה-
   31/08/2027.

    אלגאווי יצחק – מלווה בהסעות - להאריך את 
    העסקתו עד סוף שנת הלימודים הבאה ה-
   31/08/2027. 

   עמוס רחל – מלווה בהסעות -  להאריך את העסקתה   
   עד סוף שנת הלימודים הבאה  ה-31/08/2027.

            טויטו גילה – מלוה בהסעות  - להאריך את העסקתה  
            עד סוף שנת הלימודים הבאה  ה- 31.8.2027.

 ברכה סילביה – לבורנטית - להאריך את העסקתה עד   
 סוף שנת הלימודים הבאה ה-31/08/2027.
מור חיים יעקב – עוזר בכיר לראש העיר - להאריך את    
 העסקתו בשנה וחצי נוספים עד ה-31/12/2027.

  כל הארכות על פי כללי חוזר מנכ"ל משרד הפנים.
דורית מוריה:
פה אחד?
אילנה נג'ר:
אנחנו בעד, כן. 
דורית מוריה:
תודה רבה. 
צביקה ברוט:
פה אחד, יישר כוח. 

הצבעה: פ"א
פ"א: (צביקה ברוט, יהודה הרוש, אנסטסיה סהר - שבצוק, ורד דנינו, דוד פפיא, לאה בם, ילנה פינסקי וולסמן, איריס בר דוד, רפאל ברנז, שמעון כהן סבן, רם מסאס, שלמה פינטו חכם, שלמה לחיאני, אפרים מזרחי, אילנה נג'ר, אירנה גנין, ויקטור וולודשיק). 

סעיף 14 - אישור תוספת לחוזה מכרז 8.25.
דורית מוריה:
אישור תוספת לחוזה מכרז 8/25. אני אקרא את הצעת ההחלטה, ואם צריך, חנה תוסיף. הצעת ההחלטה: מאשרים את התוספת לחוזה שנחתמה עם חברת פורד לצורך פינוי פסולת בעיר, הכל כמפורט בהחלטת ועדת מכרזים. 
אפרים מזרחי:
אני הייתי בעד זה. 
אילנה נג'ר:
אין בעיה. 
אפרים מזרחי:
אני הובלתי את זה. 
צביקה ברוט:
פה אחד? 
שלומי לחיאני:
אם אפרים בעד, אנחנו בעד. 
דורית מוריה:
פה אחד? 
צביקה ברוט:
פה אחד שלומי?. פה אחד.
שלומי לחיאני:
אוקיי.

אילנה נג'ר:
בטח. 
צביקה ברוט:
בסדר גמור, פה אחד. 
אפרים מזרחי:
אני הייתי בעד זה , זה הזוי.
שלומי לחיאני:
הלאה, הלאה, בבקשה. 

(מדברים ביחד)

הצבעה: פ"א
בעד: (צביקה ברוט, יהודה הרוש, אנסטסיה סהר - שבצוק, ורד דנינו, דוד פפיא, לאה בם, ילנה פינסקי וולסמן, איריס בר דוד, רפאל ברנז, שמעון כהן סבן, רם מסאס, שלמה פינטו חכם, שלמה לחיאני, אפרים מזרחי, אילנה נג'ר, אירנה גנין, ויקטור וולודשיק). 

סעיף 15 - אישור השתלמות.
דורית מוריה:
אישור השתלמות. 
צביקה ברוט:
אישור השתלמות, דוד. 
דורית מוריה:
הצעת ההחלטה: המועצה מאשרת השתלמות למר דוד פפיא בספורטיאדה 42 שתתקיים בתאריכים-
צביקה ברוט:
אתה לא יכול להצביע. 
דורית מוריה:
פפיא, אתה צריך לצאת גם לדעתי. 
עו"ד חנה כהן:
לא, לא להצביע. רק לא מצביע. 
שלומי לחיאני:
ספורטיאדה, בחייך. 
דורית מוריה:
אני יודעת. שיתקיים בתאריכים 13-17/10/26 באילת. 
לאה בם:
אני נגד. 
צביקה ברוט:
פה אחד. זה פרוטוקול מוקלט, צריך להגיד שהיא צחקה. 

יהודה הרוש:
פה אחד. 
אילנה נג'ר:
התחרפנתם לגמרי. 
יהודה הרוש:
יש חוק. מה לעשות אילנה צריך להגיד את זה.

(מדברים ביחד)

הצבעה: פ"א
בעד: (צביקה ברוט, יהודה הרוש, אנסטסיה סהר - שבצוק, ורד דנינו, לאה בם, ילנה פינסקי וולסמן, איריס בר דוד, רפאל ברנז, שמעון כהן סבן, רם מסאס, שלמה פינטו חכם, שלמה לחיאני, אפרים מזרחי, אילנה נג'ר, אירנה גנין, ויקטור וולודשיק). 

***מר דוד פפיא לא השתתף בהצבעה של סעיף 15***
סעיף 16 - עדכונים ושונות.
צביקה ברוט:
סעיף אחרון זה רק עדכונים. רק להגיד, אמנם זה היה יולי-אוגוסט אז הרבה היו בחו"ל, אבל היה אירוע מאוד יפה לפתיחת שנת ה-100, יהיו עוד הרבה אירועים, כולם מוזמנים להשתתף לאורך השנה, זה לא רק הקיץ הזה.
דורית מוריה:
ואני מבקשת להודיע לי. 
צביקה ברוט:
יהיה לנו גם פסטיבל חורף וכו'. 
שלומי לחיאני:
מזל טוב. הלאה, ישיבה הבאה. 
צביקה ברוט:
כמובן שכולם מוזמנים ותהיה לנו ישיבה של מועצת העיר סביב זה בהמשך, אחרי שכולם יחזרו לארץ, ומזל טוב לבת ים. 
אירנה גנין:
צביקה, צביקה. 
צביקה ברוט:
כן, אירנה. 
אירנה גנין:
אני רוצה ממש מכל הלב להגיד תודה רבה לאלה שהיו אחראים על ארגון האירוע. 
דורית מוריה:
הנה, בן ואחינועם פה. 
צביקה ברוט:
בן מלכה וגלית חזן. 
דורית מוריה:
ואחינועם. 
צביקה ברוט:
איפה אחינועם? הנה אחינועם. יישר כוח, תודה רבה. 
אירנה גנין:
ממש ברמה גדולה מאוד. 

יהודה הרוש:
כל הכבוד. 
צביקה ברוט:
הישיבה נעולה, תודה לכולם. 

___________________


   ________________________
                        ראש העיר



   
מרכזת ישיבות המועצה
                      צביקה ברוט



   
       דורית מוריה

